Document ID: 32006R1184

Reference:
4.8.2006
FI
Euroopan unionin virallinen lehti
L 214/7
NEUVOSTON ASETUS (EY) N:o 1184/2006,
annettu 24 päivänä heinäkuuta 2006,
tiettyjen kilpailusääntöjen soveltamisesta maataloustuotteiden tuotantoon ja kauppaan
(kodifioitu toisinto)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 36 ja 37 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Tiettyjen kilpailusääntöjen soveltamisesta maataloustuotteiden tuotantoon ja kauppaan 4 päivänä huhtikuuta 1962 annettua neuvoston asetusta N:o 26 (2) on muutettu sisällöltään (3). Sen vuoksi olisi selkeyden ja järkeistämisen takia kodifioitava mainittu asetus.
(2)
Perustamissopimuksen 36 artiklan mukaan yhteiseen maatalouspolitiikkaan kuuluu siitä päättäminen, onko perustamissopimuksen kilpailusääntöjä sovellettava maataloustuotteiden tuotantoon ja kauppaan. Tämän asetuksen säännöksiä on täydennettävä tämän politiikan kehityksen mukaisesti.
(3)
Kilpailusääntöjä, jotka koskevat perustamissopimuksen 81 artiklassa tarkoitettuja sopimuksia, päätöksiä ja menettelytapoja sekä määräävän markkina-aseman väärinkäyttöä, on sovellettava maataloustuotteiden tuotantoon ja kauppaan, jollei niiden soveltaminen estä kansallisten maatalouden markkinointijärjestelmien toimintaa tai vaaranna yhteisen maatalouspolitiikan tavoitteiden toteuttamista.
(4)
Erityistä huomiota on kiinnitettävä sellaisten maataloustuottajien yhteenliittymien asemaan, jotka nimenomaan pyrkivät tuottamaan tai markkinoimaan maataloustuotteitaan yhteisesti tai käyttämään yhteisiä laitoksia, sikäli kuin tällaisella yhteisellä toiminnalla ei estetä kilpailua tai vaaranneta perustamissopimuksen 33 artiklan tavoitteiden toteuttamista.
(5)
Sen välttämiseksi, että yhteisen maatalouspolitiikan kehittäminen vaarantuisi, sekä asianomaisten yritysten oikeusturvan ja tasapuolisen kohtelun varmistamiseksi on, jollei yhteisöjen tuomioistuimen toimivallasta tutkia komission päätöksiä muuta johdu, ainoastaan komissiolla oltava toimivalta ratkaista, täyttyvätkö kahdessa edellisessä johdanto-osan kappaleessa mainitut edellytykset perustamissopimuksen 81 artiklassa tarkoitettujen sopimusten, päätösten ja menettelytapojen osalta.
(6)
Pannakseen täytäntöön maataloustuotteiden tuotannon tai kaupan tukea koskevat määräykset osana yhteisen maatalouspolitiikan kehittämistä komission olisi annettava laatia luettelo nykyisistä, uusista tai ehdotetuista tukimuodoista, annettava jäsenvaltioille aiheelliset vastineet ja ehdotettava niille sopivia toimenpiteitä,
ON ANTANUT TÄMÄN ASETUKSEN:
1 artikla
Perustamissopimuksen 81–86 artiklaa sekä niiden täytäntöönpanoa koskevia säännöksiä sovelletaan kaikkiin perustamissopimuksen 81 artiklan 1 kohdassa ja 82 artiklassa tarkoitettuihin sopimuksiin, päätöksiin ja menettelytapoihin, jotka koskevat perustamissopimuksen liitteessä I lueteltujen tuotteiden tuotantoa tai kauppaa, jollei tämän asetuksen 2 artiklasta muuta johdu.
2 artikla
1.   Perustamissopimuksen 81 artiklan 1 kohtaa ei sovelleta sellaisiin tämän asetuksen 1 artiklassa tarkoitettuihin sopimuksiin, päätöksiin ja menettelytapoihin, jotka kuuluvat olennaisena osana kansallisiin markkinoihin tai jotka ovat tarpeen perustamissopimuksen 33 artiklassa esitettyjen tavoitteiden saavuttamiseksi.
Sitä ei sovelleta sellaisiin yksittäisen jäsenvaltion maataloustuottajien, tuottajien yhteenliittymien tai tällaisten yhteenliittymien muodostamien yhteenliittymien sopimuksiin, päätöksiin ja menettelytapoihin, jotka koskevat maataloustuotteiden tuotantoa tai myyntiä taikka maataloustuotteiden yhteisten varastointi-, käsittely- tai jalostuslaitosten käyttöä sikäli kuin niihin ei sisälly velvoitetta noudattaa määrättyjä hintoja, jollei komissio totea, että kilpailu tällöin estyy tai että perustamissopimuksen 33 artiklassa mainittujen tavoitteiden saavuttaminen vaarantuu.
2.   Jollei yhteisöjen tuomioistuimen toimivallasta tutkia komission päätöksiä muuta johdu, ainoastaan komissiolla on toimivalta, sen jälkeen kun se on kuullut jäsenvaltioita ja niitä yrityksiä tai yritysten yhteenliittymiä, joita asia koskee, sekä muita luonnollisia henkilöitä tai oikeushenkilöitä, joiden kuulemista se pitää tarpeellisena, ratkaista päätöksellään, joka on julkaistava, mitkä sopimukset, päätökset ja menettelytavat täyttävät 1 kohdassa säädetyt edellytykset.
Komissio tekee kyseisen ratkaisun joko omasta aloitteestaan taikka jonkin jäsenvaltion toimivaltaisen viranomaisen tai sellaisen yrityksen tai yritysten yhteenliittymän pyynnöstä, jota asia koskee.
3.   Julkaistaessa on mainittava asianosaisten nimet ja päätöksen pääasiallinen sisältö. Siinä on otettava huomioon yritysten perustellut edut sen suhteen, ettei niiden liikesalaisuuksia paljasteta.
3 artikla
Perustamissopimuksen 88 artiklan 1 kohdan ja 88 artiklan 3 kohdan ensimmäisen virkkeen määräyksiä sovelletaan perustamissopimuksen liitteessä I lueteltujen tuotteiden tuotannon tai kaupan tukeen.
4 artikla
Kumotaan asetus N:o 26.
Viittauksia kumottuun asetukseen pidetään viittauksina tähän asetukseen liitteessä II olevan vastaavuustaulukon mukaisesti.
5 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 2006.
Neuvoston puolesta
Puheenjohtaja
M. PEKKARINEN
(1)  Euroopan parlamentin lausunto, annettu 27 päivänä huhtikuuta 2006 (ei vielä julkaistu virallisessa lehdessä).
(2)  EYVL 30, 20.4.1962, s. 993/62. Asetus sellaisena kuin se on muutettuna asetuksella N:o 49 (EYVL 53, 1.7.1962, s. 1571/62).
(3)  Katso liite I.
LIITE I
Kumottu asetus ja sen muutos
Neuvoston asetus N:o 26
(EYVL 30, 20.4.1962, s. 993/62)
Neuvoston asetus N:o 49
(EYVL 53, 1.7.1962, s. 1571/62)
ainoastaan 1 artiklan 1 kohdan g alakohta
LIITE II
Vastaavuustaulukko
Asetus N:o 26
Tämä asetus
1 artikla
1 artikla
2 artiklan 1 kohta
2 artiklan 1 kohta
2 artiklan 2 kohta
2 artiklan 2 kohdan ensimmäinen kohta
2 artiklan 3 kohta
2 artiklan 2 kohdan toinen kohta
2 artiklan 4 kohta
2 artiklan 3 kohta
3 artikla
—
4 artikla
3 artikla
—
4 artikla
5 artikla
5 artikla
—
Liite I
—
Liite II

Summary:
Tiettyjen kilpailusääntöjen soveltaminen maataloustuotteisiin
Tiettyjen kilpailusääntöjen soveltaminen maataloustuotteisiin
 
TIIVISTELMÄ ASIAKIRJASTA:
Asetus (EY) N:o 1184/2006 tiettyjen kilpailusääntöjen soveltamisesta maataloustuotteiden tuotantoon ja kauppaan
ASETUKSEN TARKOITUS
Asetuksessa säädetään Euroopan unionin toiminnasta tehdyn sopimuksen (SEUT) 101–106 artiklan (aiemmin Euroopan yhteisön perustamissopimuksen 81–86 artikla) soveltamisesta — EU:n kilpailusäännöt — maatalousalalle.
TÄRKEIMMÄT KOHDAT
Asetuksessa säädetään, että SEUT-sopimuksen 101 artiklan 1 kohtaa ja 102 artiklaa sovelletaan maataloustuotteiden tuotantoon ja kauppaan lukuun ottamatta tuotteita, jotka kuuluvat maataloustuotteiden yhteisestä markkinajärjestelystä annetun asetuksen EU N:o 1308/2013 ja kalastus- ja vesiviljelytuotealan yhteisestä markkinajärjestelystä annetun asetuksen (EU) N:o 1379/2013 soveltamisalaan.
Asetuksessa säädetään yleisiin sääntöihin sovellettavasta kahdesta poikkeuksesta. Niitä ovat:sopimukset, päätökset ja menettelytavat, jotka kuuluvat olennaisena osana kansallisiin markkinoihin tai jotka ovat tarpeen, jotta voidaan saavuttaa yhteiselle maatalouspolitiikalle (YMP) asetetut tavoitteet SEUT-sopimuksen 39 artiklan mukaisesti;  tietyt yksittäisen jäsenvaltion maataloustuottajien, tuottajien yhteenliittymien tai tällaisten yhteenliittymien muodostamien yhteenliittymien sopimukset, päätökset ja menettelytavat,jotka koskevat maataloustuotteiden tuotantoa tai myyntiä taimaataloustuotteiden varastointiin, käsittelyyn tai jalostukseen tarkoitettujen yhteisten laitosten käyttöä, josniihin ei sisälly velvoitetta noudattaa määrättyjä hintoja jajos sopimukset eivät estä kilpailua eivätkä vaaranna YMP:n tavoitteiden saavuttamista.  Ainoastaan Euroopan komissiolla on toimivalta ratkaista päätöksellään, joka on julkaistava, mitkä sopimukset, päätökset ja menettelytavat täyttävät ehdot. Komission päätösten laillisuutta valvoo Euroopan unionin tuomioistuin.
MISTÄ ALKAEN ASETUSTA SOVELLETAAN?
Asetusta on sovellettu 24. elokuuta 2006 alkaen.
TAUSTAA
Lisätietoja:Kilpailu — Maatalous- ja elintarvikeasiat (Euroopan komissio).  
ASIAKIRJA
Neuvoston asetus (EY) N:o 1184/2006, annettu 24 päivänä heinäkuuta 2006, tiettyjen kilpailusääntöjen soveltamisesta maataloustuotteiden tuotantoon ja kauppaan (kodifioitu toisinto) (EUVL L 214, 4.8.2006, s. 7–9)
Asetukseen (EY) N:o 1184/2006 tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
MUUT ASIAAN LIITTYVÄT ASIAKIRJAT
Euroopan unionin toiminnasta tehdyn sopimuksen konsolidoitu toisinto – Kolmas osa – Unionin sisäiset politiikat ja toimet – VII osasto – Kilpailua, verotusta ja lainsäädännön lähentämistä koskevat yhteiset säännöt – 1 luku – Kilpailusäännöt – 1 jakso – Yrityksiin sovellettavat säännöt – 101 artikla (aiempi EY-sopimuksen 81 artikla) (EUVL C 202, 7.6.2016, s. 88–89)
Euroopan unionin toiminnasta tehdyn sopimuksen konsolidoitu toisinto – Kolmas osa – Unionin sisäiset politiikat ja toimet – VII osasto – Kilpailua, verotusta ja lainsäädännön lähentämistä koskevat yhteiset säännöt – 1 luku – Kilpailusäännöt – 1 jakso – Yrityksiin sovellettavat säännöt – 102 artikla (aiempi EY-sopimuksen 82 artikla) (EUVL C 202, 7.6.2016, s. 89)
Euroopan unionin toiminnasta tehdyn sopimuksen konsolidoitu toisinto – Kolmas osa – Unionin sisäiset politiikat ja toimet – VII osasto – Kilpailua, verotusta ja lainsäädännön lähentämistä koskevat yhteiset säännöt – 1 luku – Kilpailusäännöt – 1 jakso – Yrityksiin sovellettavat säännöt – 103 artikla (aiempi EY-sopimuksen 83 artikla) (EUVL C 202, 7.6.2016, s. 89–90)
Euroopan unionin toiminnasta tehdyn sopimuksen konsolidoitu toisinto – Kolmas osa – Unionin sisäiset politiikat ja toimet – VII osasto – Kilpailua, verotusta ja lainsäädännön lähentämistä koskevat yhteiset säännöt – 1 luku – Kilpailusäännöt – 1 jakso – Yrityksiin sovellettavat säännöt – 104 artikla (aiempi EY-sopimuksen 84 artikla) (EUVL C 202, 7.6.2016, s. 90)
Euroopan unionin toiminnasta tehdyn sopimuksen konsolidoitu toisinto – Kolmas osa – Unionin sisäiset politiikat ja toimet – VII osasto – Kilpailua, verotusta ja lainsäädännön lähentämistä koskevat yhteiset säännöt – 1 luku – Kilpailusäännöt – 1 jakso – Yrityksiin sovellettavat säännöt – 105 artikla (aiempi EY-sopimuksen 85 artikla) (EUVL C 202, 7.6.2016, s. 90)
Euroopan unionin toiminnasta tehdyn sopimuksen konsolidoitu toisinto – Kolmas osa – Unionin sisäiset politiikat ja toimet – VII osasto – Kilpailua, verotusta ja lainsäädännön lähentämistä koskevat yhteiset säännöt – 1 luku – Kilpailusäännöt – 1 jakso – Yrityksiin sovellettavat säännöt – 106 artikla (aiempi EY-sopimuksen 86 artikla) (EUVL C 202, 7.6.2016, s. 90–91)
Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671–854)
Katso konsolidoitu toisinto.
Euroopan parlamentin ja neuvoston asetus (EU) N:o 1379/2013, annettu 11 päivänä joulukuuta 2013, kalastus- ja vesiviljelytuotealan yhteisestä markkinajärjestelystä ja neuvoston asetusten (EY) N:o 1184/2006 ja (EY) N:o 1224/2009 muuttamisesta sekä neuvoston asetuksen (EY) N:o 104/2000 kumoamisesta (EUVL L 354, 28.12.2013, s. 1–21)
Katso konsolidoitu toisinto.
Viimeisin päivitys: 25.05.2018